cyanic-selkie/wikianc huggingface dataset:
Алтан унжлагат хэмээх Гал тахиа жилийн шагналт арслангууд
3. Аймгийн арслан Шаарийбуугийн Ганхуяг. Булган аймгийн Тэшиг суманд 1956 онд төрсөн. 1984 онд Булган аймгийн аварга шалгаруулах барилдаанд түрүүлж, аймгийн арслан цол хүртсэн. 1989 онд мөн ААШБ-нд түрүүлсэн.
4. Аймгийн хурц арслан Төмөр-Очирын Баттөмөр. Завхан аймгийн Түдэвтэй суманд 1972 онд төрсөн. 1999 онд Сүхбаатар аймгийн баяр наадамд, 2002 онд Завхан аймгийн баяр наадамд түрүүлсэн. Улсын наадамд 3 удаа 3 давсан.
5. Аймгийн арслан Дорлигийн Боорой. Орхон аймгийн Булган /Бугат/ сумын харьяат. 1940 онд төрсөн. 1975 онд Орхон аймгийн анхны наадамд түрүүлсэн ахмад бөх.
6. Аймгийн арслан Гунгаагийн Жигжид. Өвөрхангай аймгийн Хужирт суманд 1944 онд төрсөн. 1971 онд МБАТ-ний V спартакиадын барилдаанд түрүүлж аймгийн арслан хүртсэн. Чөлөөт бөхийн спортын мастер. Олон шилдэг шавь төрүүлсэн бөхийн багш, ахмад арслан.
7. Цэргийн арслан Гэлэгжамцын Цэсэнхүү. Төв аймгийн Баянжаргалан суманд 1940 онд төрсөн. 1969 онд Армийн АШТ-нд амжилттай барилдан 35 давж, цэргийн арслан болсон. Улсын наадамд олон жил барилдан 2-3 давж байсан ахмад бөх.
8. Аймгийн хурц арслан Мятавын Баттогтох. Увс аймгийн Тэс суманд 1944 онд төрсөн. 1969, 1970 онд Увс аймгийн баяр наадамд түрүүлсэн аймгийн хурц арслан. ХААДС төгссөн, малын их эмч, ахмад бөх.
9. Аймгийн арслан Төмөрбаатарын Оюунбилэг. Хөвсгөл аймгийн Тосонцэнгэл суманд 1957 онд төрсөн. 1981 онд аймгийн арслан болсон. 1985 онд Хөвсгөл аймагтаа үзүүрлэсэн.
10. Аймгийн арслан Батмөнхийн Эрдэнэцогт. Хэнтий аймгийн Баян-Овоо суманд 1958 онд төрсөн. 1991 онд Хэнтий аймгийн баяр наадамд түрүүлж, аймгийн арслан болсон. Самдан аваргын нэрэмжит барилдаанаас аймгийн заан цол авсан. Чөлөөт бөхийн спортын мастер цолтой, багш. Ангилал:Үндэсний бөхийн барилдааны жагсаалт
Тармаширин
Тармаширин нь 1331-1334 онуудын хооронд Цагадайн улсыг захирч байсан хан юм. Түүний нэр алдар түүхэнд 1327 онд Энэтхэгийн хойд зүгт оршиж байсан Делийн султант улс руу хийсэн аян дайнаар басхүү алдаршсан. Тэрээр эхэндээ Бөө мөргөл болон Буддизмыг шүтдэг байсан агаад түүний нэр нь Санскрит гаралтай юм. Харин хожим нь Исламын шашинд орж Ал-ад-дин хэмээх нэр авсан. Тэрбээр засаглалын охорхон хугацаандаа Их Засаг хуулийг баримтлахыг хичээж, бүх хэрэг явдалыг хуралдайгаар шийддэг байсанаараа түүхэнд сайнааар үлдэж чаджээ.
Даймлер-Моторен-Гезеллшафт
Даймлер-Моторен-Гезеллшафт (герм. Daimler-Motoren-Gesellschaft, товчоор: DMG) нь Вюртембергийн Каннштаттад анх үүсгэн байгуулагдаад, дараа нь Штуттгарын Унтертюркхайм сүүлд нь Берлиний Марийнфелдед дахин нээгдэж байсан германы урьдны автомашин үйлдвэрлэгч аж ахуйн нэгж байв. Тус компани нь өнөөгийн Даймлер ХК-ийг үүсгэн байгуулагчдын нэг юм.
Цахим холбоос
Ангилал:Германы урьдын автомашин үйлдвэрлэгч Ангилал:Урьдын автобус үйлдвэрлэгч Ангилал:Урьдын хэрэглээний автомашин үйлдвэрлэгч Ангилал:Штутгартын урьдын аж ахуйн нэгж Ангилал:Штутгартын үйлдвэрлэгч аж ахуйн нэгж  Ангилал:Германы дэлхийн нэгдүгээр дайн дахь нисэх онгоцны аж үйлдвэрлэл Ангилал:1890 онд үүсгэн байгуулагдсан Ангилал:Готтлиб Даймлер
Даймлер ХК
Даймлер ХК (герм. Daimler AG) нь Штутгарт хотод төвтэй, хөрөнгийн биржэд бүртгэлтэй германы суудлын болон ачааны автомашин үйлдвэрлэдэг аж ахуйн нэгж юм. Тус компанийн хамгийн алдартай марк нь Мерседес-Бенц. Мөн түүнчлэн энэ аж ахуйн нэгж нь санхүүгийн үйлчилгээ үзүүлдэг.
Түүх
Өнөөгийн Даймлер ХК нь 1998 онд ДаймлерКрайслер ХК гэх нэртэйгээр Даймлер-Бенц болон америкийн Крайслер корпорациуд нэгдсэнээр анх бий болсон юм. Нэрээ 2007 онд Даймлер ХК болгон өөрчилсөн шалтгаан нь Крайслерийн ихэнхийг зарснаас үүдэлтэй юм.
Өмнөх түүх
Даймлер ХК-ийн түүх нь 1883 онд Маннхаймд үүсгэн байгуулагдсан хийн хөдөлгүүрийн үйлдвэр болох Бенц & Ко. үеэс эхлэх ба тус үйлдвэр нь 1926 онд Даймлер-Моторен-Гезеллшафттай нэгдэн Даймлер-Бенц ХК-ийг бий болгожээ. 1883 онд Готтлиб Даймлер халах гуурсан ноцолттой хийн хөдөлгүүр болон хөдөлгүүрийн хурдыг гаргах хавхлагийн удирлагаар тохируулах гэсэн хоёр сэдвийг патентлуулан авсан байна. Энэ хоёр патент нь дэлхий даяар хамгийн эхний хурдан эргэлттэй дотоод шаталтат хөдөлгүүрийн суурь байсан юм. 1886 оны нэгдүгээр сарын 29-нд Карл Фрийдрих Бенц хамгийн анхны автомобиль буюу дотоод шаталтын хөдөлгүүртэй, цахилгаан ноцоолт бүхий гурван дугуйт тээврийн хэрэгслийг зохион бүтээж, патентын эрхийг авав.
1920-иод онд бүх л автомашин үйлдвэрлэгч зөвхөн оршин тогтнохын төлөө тэмцэж байв. Германы Дойче Банк нь Даймлер-Моторен-Гезеллшафт болон түүний өрсөлдөгч Бенц & Ко. компаниудын хооронд жуулчлан нэгдэх санал гаргасан нь биеллээ олж, 1926 оны зургаадугаар сарын 28-нд Даймлер-Бенц Хувьцаат Компани бий болсон юм.
Үйл ажиллагааны хүрээ
Тус концерн нь тээврийн хэрэгсэл үйлдвэрлэх бөгөөд түүний гэрээт борлуулагчдаараа болон дэлхий даяарх салбаруудаараа дамжуулан худалдаалдаг. Үүнээс гадна санхүүгийн үйлчилгээ үзүүлэх болон автомашины түрээсийн үйлчилгээний салбарт бас идэвхтэй үйл ажиллагаа явуулдаг.
Хамгийн том бизнесийн салбар нь суудлын автомашины үйлдвэрлэл юм. Харин Даймлер Тракс нь 6 тонноос дээш даацтай ачааны автомашины хамгийн том үйлдвэрлэгч юм. Санхүүгийн чиглэлээр үйл ажиллагаанд санхүүжүүлэх, борлуулалтын үйлчилгээний салбарт санхүүгийн үйлчилгээ үзүүлэх, томоохон үйлдвэрүүдийн авто баазад нь зориулсан менежментийн үйлчилгээ, автомашинтай холбоотой бүх даатгалыг даатгалын компаниудад жуулчлах үйлчилгээ зэрэг орно.
Эдийн засгийн тоон үзүүлэлт
Даймлер ХК нь 2015 онд хөрөнгийн биржид бүртгэлтэй концернуудаас европ даяар хамгийн их ашигтай ажилласан концерноор бүртгэгджээ. .
Эшлэл
Ангилал:Хөрөнгийн биржид бүртгэлтэй аж ахуйн нэгж Ангилал:Хэрэглээний автомашин үйлдвэрлэгч Ангилал:Автобус үйлдвэрлэгч Ангилал:Германы автомашин үйлдвэрлэгч Ангилал:Зэвсэгт хүчний тээврийн хэрэгсэл үйлдвэрлэгч Ангилал:Штутгартын үйлдвэрлэгч аж ахуйн нэгж Ангилал:Германы хөрөнгийн индексд бүртгэлтэй аж ахуйн нэгж Ангилал:Готтлиб Даймлер
Бузан
Бузан нь Цагадайн улсыг 1334-1335 оны хооронд (зарим судлаачид 1333-1334 оны хооронд хан сууж байсан гэж үздэг) төр барьсан. Тэрээр Дува Төмөрийн хүү. Авга ах Тармаширин нас нөхчсөний дараа хан ор суусан. Богино хугацааны дараа үеэл Чаншид хорлогдсон.
Ангилал:14-р зууны ноёрхогч Ангилал:Цагаадайн улсын хан Ангилал:Цагадайн удам Ангилал:13-р эсвэл 14-р зуунд төрсөн Ангилал:1336 онд өнгөрсөн
Женсон Баттон
Женсон Александр Лайонс Баттон (англиар: Jenson Alexander Lyons Button, * 1980 оны 1 сарын 19-нд Сомерсет, Англи) Их Британийн авто уралдааны жолооч юм.
2000 - 2016 оны хооронд тэрбээр нийт 305 удаа Формула-1-ийн гран пригийн гараанд гарсан бөгөөд 2009 онд дэлхийн аварга цолыг хүртсэн өнөөг хүртэлх тус цолыг Их Британиас хүртсэн арав дахь тамирчин юм. Баттон 2016 оны улирлын төгсгөлд идэвхтэй тамирчны ажлаа орхисон ба энэ хүртэл хугацаанд тэрбээр Их Британийн Формула Нэгийн нисгэгчдээс хамгийн олон удаа гараанд гарсан амжилтыг тогтоожээ.
Моторт спортын эхлэл (1989-1999)
Баттон найман настайдаа карт спортод орон моторт спортын гараагаа эхэлжээ. 1991 онд British Cadet Kart Championship-н бүх 34 уралдаанд түрүүлэн аварга цолыг авчээ. Баттон British Open Kart Championship-ийн гурван удаагийн аварга болсныхоо дараа 1997 онд Их Британийн European Super A Championship уралдааны түүхэн дэх хамгийн залуу ялагчаар тодорсон байна.
Баттон 1998 онд Формула спорт руу шилжин британийн Формула Фордод Хэйвүүд Расинг багийн нисгэгчээр гараагаа эхэлсэн ба нийт долоон удаа түрүүлсэн байна. Мөн түүнчлэн европын Формула Форд уралдаанд хоёрдугаар байрт шалгарав. Түүнээс гадна британийн өсвөр үеийнхэний дунд зохион явагддаг чухал уралдаан болох Formel Ford Festival-д оролцон түрүүлжээ.
Уильямс (2000)
2000 оны Формула-1-ДАШТ-ний өмнө Формула-1-ийн баг Уильямс өөрийн нисгэгч Алессандро Цанардигаас салах нь ойлгомжтой болсон тул түүний оронд орох нисгэгчийг авахаар шалгаруулалт явуулжээ. Энэхүү шалгаруулалтанд Женсон Баттон тухайн үед Формула-3000 уралдааны аварга байсан Бруно Жункейратай өрсөлдөн шалгарч Уильямс багт оров. Үүгээр Баттон тухайн үедээ британийн хамгийн залуу Формула Нэгийн нисгэгчээр тодорчээ. Түүний багийн хамтран нисгэгч нь Ральф Шумахер байв.
Формула1-ийн ДАШТ-ний статистик
Дараах статистикийн хүснэгтэнд нисгэгчийн Формула-1-ийн дэлхийн аварга шалгаруулах тэмцээнд оролцсон бүх үр дүнг жагсаав.
Эшлэл
Ангилал:Формула 1-ийн дэлхийн аварга Ангилал:Их Британийн Формула 1 уралдааны нисгэгч Ангилал:Английн тамирчин Ангилал:Member des Order of the British Empire Ангилал:Формула 1 уралдааны нисгэгч (Уильямс) Ангилал:Формула 1 уралдааны нисгэгч (Бенеттон) Ангилал:Формула 1 уралдааны нисгэгч (Хонда) Ангилал:Формула 1 уралдааны нисгэгч (Браун) Ангилал:Формула 1 уралдааны нисгэгч (Рено) Ангилал:Формула 1 уралдааны нисгэгч (МкЛарен) Ангилал:Их Британичууд Ангилал:1980 онд төрсөн
1972 он
1972 он (Нэгэн мянга есөн зуун далан хоёрдугаар он) — Нийтийн он тоолол (аргын тоолол)-ын 1972 дугаар он, жил.
Төрсөн хүн
thumb|right|150px|[[Зинедин Зидан]]
Нас барсан хүн
#
Гернси фунт
Гернсийн мөнгөний нэгж нь фунт юм. 1921 оноос Герсни нь Нэгдсэн Вант Улстай мөнгөн тэмдэгтийн холбоо байгуулсан. Гернси фунт нь фунт стерлингтэй уягдсан, тусгаар мөнгөн тэмдэгт биш бөгөөд Шотланд, Англи, Хойд Ирландтай ижлээр орон нутагтаа хэвлэдэг. Бусад төрлийн фунттай ижил ханшаар сольж болох ч зөвхөн Гернсид хэрэглэгдэнэ.
Ийм учраас ISO 4217 стандарт Герсни фунтад зориулсан тусгай код оноогоогүй бөгөөд албан бусаар GGP гэсэн кодыг өргөнөөр хэрэглэдэг.
Байтаг Богдын Команд буюу Ац Улаан уулын тулалдаан
Байтаг Богдын Команд буюу Ац Улаан уулын тулалдаан нь БНМАУ болон БНХУ-ын хооронд хилийн хамгийн том тулалдаан юм. БНМАУ-ын Байтаг Богд уулын хилийн хэсэгт Команд буюу Ац Улаан уулын орчимд БНХУ-ын томоохон хүч цөмрөн орж тэндээ бэхжих зорилго тавин суурьшсан нь БНМАУ-ын хилийн дархан байдалд шууд халдан заналхийлсэн байдал үүсгэсэн байна. Энд болсон тулалдааны үед Б.Бадам баатарлаг гавъяа байгуулан амь үрэгдсэнийг БНМАУ-ын Бага хурлын тэргүүлэгчдийн зарлигаар БНМАУ-ын баатар цол нэхэн олгосон байна.
Хятадын тал цэргийн хүчээр хил зөрчин довтолсон нь
1947 оны эхээр Хятадын Гоминдан Ма Чэнсяны захирсан 10000 орчим хүний бүрэлдэхүүнтэй цэргийн анги Хужиртын эхний Ац улаан ууланд ирж хориглолт байгуулан байрлажээ. Хориглолтод шаардлагатай модон материалыг цэргүүд нь нэг эгнээ жагсаалаар зогсож, гар дамжуулан Байтаг уулнаас зөөжээ. Цэргийн агтанд улаан буурал, цагаан зүсмийн морьд ихэнх байжээ.
1972 оны Э.Гэрэлчулууны “Баатарлаг үйлстэн” номонд Нарийн хоргойтын өмнөх нэргүй өндөрлөгт гоминданы энэ цэргийн байрлалыг хянаж байсан харуул дайсанд илэрч нэгийгээ алуулсан тухай мэдээ авлаа гэж дурджээ. Харуулын ахлагч офицер нь дайсан хөөхөд нэг цэрэг нь алагдлаа гэж ирсэн нь сүүлд тагнуулын олзны Хуйхуй цэргийн мэдүүлгээр худлаа болох нь тогтоогджээ.
Монголын талын шийдвэр болон тагнуулын ажиллагаа
Энэ үед Монголын цэргийн хүч Байтагийн наана Уушгийн ус гэдэг газар төвлөрч, дайсныг дархан хилээс хөөж гаргахаар шийдвэрлэж, Дотоод Явдлын Яамны сайд Шагдаржав удирджээ. Дайсны хүн хүч, зэвсгийн хүч чадлыг урьдчилан мэдэх зорилгоор Нэхийтээр /улсын баатар/ даргалуулсан бүрэлдэхүүнд хилчин Тэгшээ /улсын баатар/, хасаг толгой буюу хүндэт байлдагч Дүгэр нар оролцсон 5-6 хүнтэй группийг явуулжээ. Тагнуулын групп дайсны байрлалын ард зэрэгцээ нэргүй өндөрлөгт нууцаар байрлаж, цэргийн ангийн байрлалаас гадагш явах хүнийг баривчлахаар отолт хийжээ. Гэтэл бөмбөр, бүрээ дуугараад цэргүүджагсаалын сургууль хийгээд нэг ч хүн гадагш явалгүй өдрийн 10-11 цаг хүрч байтал дайсны нутгийн гүнээс 2 морьтой хүн ирж явааг хараад тэднийг баривчлахаар шийдвэрлэжээ. Нэхийт хилчин пулемѐтчин Тэгшээг эндээ үлдэж бидний араас нэг ч дайсныг давшуулахгүй хамгаалах, морио сайн бөхлөж уях, туслах наводчик Даваадоржид дайсны нэг цэргийг буудах, нэг хилчинд дайсны нэг морийг буудах, хасаг толгой Дүгэрийнг замын хажууд нуугдаж морийг нь буудсан хүнийг амьдаар барих тушаалыг тус тус өгчээ. Дайсны морьтой 2 хүн Дүгэрийн нуугдсан том чулууны хажууд ирэхэд хоѐр буун дуу зэрэг гарч морь нь буудуулсан хуйхуй цэрэг доош хараад гараараа газар даран унахад нь Дүгэр гүйж очоод нуруун дээр нь гишгэтэл эрүүгээрээ газар цохиод толгойгоо өндийлгөхөд нь уутаа толгойд нь углажээ. Нэг нь хуйхуй цэрэг, нөгөө нь хасаг хүн байжээ. Хуйхуй цэргийг моринд мордуулаад хөлийг нь хүлээд явах гэтэл алагдсан хасаг монгол цэргийн шинель өмссөн байсныг илтгэхэд Нэхийт авах тушаал өгчээ. Энэ үед Тэгшээ гүйж ирээд Нэхийтэд дайсан нааш давшсангүй, бүслэх зорилгоор 2 талаар давшлаа гэхэд бидний араас ир гэж тушаагаад Байтаг уулын Ар Хув гэдэг газрыг зүглэн гүн рүү зугатааж, Байтаг уулаа цаагуур нь бүтэн тойроод урд үзүүрээр Тэрэм хадны урдуур гарч Оройхон Дамчигийн суман дээр дайсны хуйхуй цэрэг, 2 богцтой шуудан, монгол цэргийн шинелийн олзтой иржээ. Олзлогдсон хуйхуй цэргийн мэдүүлгээр – Гоминданы цэргийн анги 10000 орчим хүнтэй, миномѐт, хөнгөн пулемѐт, винтовоор зэвсэглэсэн, Ма Чэнсян гэгчээр удирдуулсан, байнга суурьших зорилгоор орж ирсэн цэргийн анги болох нь тогтоогджээ. Тэр үед цэргийн овог нэрийг цаасанд бичүүлж шинелийн заханд нууцлан хадуулдаг байсан нь Нарийн Харгайтын харуулд байгаад алагдсан гэх цэргийн шинель байжээ. Тэд дайсанд хөөгдөх үед дайсны суманд морь нь алагдахад сум хэрэгслээ үлдээж нөхрөө хаяад зугатсан учир үлдсэн цэрэг дайсантай баатарлагаар тулалдаж нас барьжээ. Ийм учраас Ма Чэнсян жанжин монголын цэргийг амьдаар битгий барь, газар дээр нь устгаж байх тушаал гаргасан гэнэ. Нарийн Харгайтын энэ харуулын дарга нь ЗХУ-д цэргийн сургууль төгссөн сайхан залуу байсан юм. Уушгийн усны толгод дунд дөрвөлжин чулуун гортгийг ахлагч Чирдэгжав бид нарт зааж, цэргийн хээрийн шүүх энд буудсан юм гэж Дүгэр гуай зааж билээ.
Монголын тал тулган шаардах бичиг илгээсэн болон байлдааны ажиллагаа
Манай цэргийн командлал Ма Чэнсяны цэргийн ангийг 3 хоногийг дотор Монголын хилээс гарах тулган шаардах бичгийг ард Бадам, Чулуундай нараар хүргүүлж, тэднийг Гэрэлчулуун даргатай, Нэхийт орлогчтой группээр хамгаалуулан явуулжээ. Тэд хоѐр элчээ явуулаад хүлээж байтал оройхон Чулуундай буцаж ирээд, дарга нь бололтой жороо бор морьтой хүн ирж бичгийг авлаа. Надыг явж даргаа авчир гэсэн би мордоод явсны дараа Бадам араас гоогоороо яв гэж хашгирсан гэж ярьжээ. Тулган шаардах бичгийн хариуг өгөхгүй болохоор манай цэргийн байлдааны ажиллагаа эхлэж давшжээ. Цэргийн давшилт эхлэх цагаас хоцорч, онгоц цагтаа бөмбөгдөж дайралт хийжээ. Манай цэргийг Хужиртын эхний Цалуу гэдэг цагаан газраар давшуулсан учир дайсны пулемѐт, миномѐтын гал толгой өндийлгөхгүй байжээ.Үдээс хойш казакийн 200-300 хүний морин атак орж ирэхээр цэргийг Байтагийн наана ухраажээ. Нисгэгч Зайсанов дайсны суманд оногдсон онгоцыг өндөрлөг газраас гулсуулан Талын Хар уулын бэлд авч ирж буулгажээ. Зайсанов нь буугаа гаргаж сумлаад командлагч ДЯЯ-ны сайд Шагдаржавын шанаанд тулгаж, чи яах гэж олон аавын хүүхдүүдэд команд өгч цусыг нь урсгав, чамайг хэний ч зөвшөөрөлгүй буудахад яадаг юм гэхэд Шагдаржав хасаг хүн ийм онгироо байдаг юм гэж зайлсхийж байсан гэдэг. Ингэж цэргийг ухраахад Нэхийт /улсын баатар/-ын суман бартаат газраар давшсан тул дайсны байрлалд хамгийн ойрхон очсон байжээ. Гэнэт цэргүүд нь ухрахад нэг байлдагчийн хамт Нэхийт мориндоо хүрч чадалгүй нуугдаж хоцорчээ. Мөн суман нь ухрах үед хилчин Тэгшээгийн морь нь алагдахад гурван удаа морио тойрч гүйгээд, толгойг нь өргөж, Байтаг уулын оргил өөд харуулаад эмээлээ үүрээд жалга дагаад гүйгээд алга болжээ. Хэрэв дайсан Тэгшээг олзлох гэвэл шууд л буудахаас өөр арга байгаагүй гэж Нэхийт хожим хуучилж билээ. Манай ухарсан сумангийн цэргүүд өндөр хадтай хонхорт орж, казакууд дээрээс нь өнгийж буудахад манайхан дороос нь буудаад нэлээд хугацаа өнгөрлөө. Нэг л гранат шидэхэд бүгд амиа алдах байлаа. Гэтэл нэг нь санаачлан доош дайралт хийж гарлаа. Яах ч аргаа олохгүй сандарч байлаа. Бид хоѐр илрэлгүй шөнө дайсны хүрээллээс гарч, анги дээр ирэхэд Нэхийт, Тэгшээ биднийг алагдсан гэсэн мэдээ төв рүү явсан байж билээ. Байтагийн заставт 1965-66 онд сайдын шалгалтын комиссоор Нэхийт очихдоо, заставын дарга хошууч Цэдэв, орлогч дэслэгч Догсом, хасаг толгой буюу хүндэт хилчин Дүгэр нарын хамт явж, тэр үеийн нөхцөл байдлыг газар дээр нь танилцуулж байлаа. Долоо хоногийн дараа цэргийг бартаат газраар давшуулж, хилээс дайсныг хөөж гаргасан юм.
Бадамын гавъяа илэрсэн нь
Дайсны байрлалыг эзлэх үед халуун төмрөөр хөл, гарын булчин хүний зузаавтар махыг цоо цоо сэнжилж хайрсан түлэнхий шатсан хүний хүүр олдсон нь Бадам /баатар болсон/-ынх мөн гэж үзэж Уушигт авч ирж нутаглуулсан юм гэж хуучилж байлаа. Хужиртын эхний Ац Улаан гэдэг өндөрлөг нь энэ үеэс “Команд”-ын өндөрлөг болж алдаршин нэрлэгдсэн юм.
Цаашдын үр дагавар буюу өнөөдрийн байдал
1963 онд Монгол Хятадын хилийг тогтооход манай цэргийн анги байрлаж байсан түүхэн газар гэж хятадууд сар гаруй маргахад манай тал аргагүйн эрхэнд өгч, Командын өндөрлөгийн Хужиртын эхний Цалууд байсан Байтагийн хилийн застав дотогш хөөгдөж, Хужиртын голд иржээ.
Эшлэл
Ангилал:20-р зууны тулалдаан Ангилал:20-р зууны Монголын түүх Ангилал:Ховд аймгийн түүх Ангилал:Монголын тусгаар тогтнолын төлөө тэмцэл Ангилал:Монгол-Хятадын дайнууд Ангилал:1947 он
Николаус Отто
thumb|miniatur|300px|right|Оттогийн Николаус Аугуст thumb|miniatur|300px|right|Oттогийн төрсөн гэр болон музей, Холцхаузен хот
Оттогийн Николаус Аугуст (* 1832 06-р сарын 10-нд  Холцхаузен хот; † 1891 оны 1-р сарын 26-нд Кёльн) нь өнөөгийн дотоод шаталтын хөдөлгүүрийн олон эд ангийг нээсэн бөгөөд дөрвөн такттай хөдөлгүүрийн зарчмыг хамтран нээгч юм. Өнөөдрийн Отто хөдөлгүүр хэмээх нэр томъёолол нь түүний тухайн үеийн моторыг нэрлэх биш харин 1936 онд VDI (германы инженерүүдийн холбоо)-оос түүнд хүндэтгэл үзүүлэн бүх гаднаа очлууртай цилиндрт хөдөлгүүрийг ингэж нэрлэх санал гаргасаны дагуу германы аж үйлдвэрлэлийн стандартжуулалтын байгууллага нь 1946 оноос эхлэн энэ нэрийг хэрэглэж эхэлжээ. Тэрээр техникийн мэдлэгийг өөрөө сурч олж авсан бөгөөд их сургуулийн боловсрол огт эзэмшээгүй нэгэн байсан ч сүүлд түүнд хүндэт докторын цолыг олгосон байдаг.
Амьдралын замнал
Николаус Аугуст нь фермерчний хүү болон төрсөн бөгөөд түүний эцэг Отто нь мөн шуудан зөөх эрхтэй байсан учир шуудангийн салбар эрхлэн үйл ажиллагаа явуулдаг байсан аж. Тэрээр худалдаачны мэргэжлийн сургалтанд сурч дүүргээд дараа нь Майны Франкфурт болон Кёльн хотуудад худалдаачны туслахаар ажиллаж байж. Оттогийн Николаус нь Госсигийн Аннатай гэр бүл болсон ба тэрээр долоон хүүхэдтэй байсан. Түүний хүү Оттогийн Густав нь онгоц үйлдвэрлэгч байсан.
1862 онд тэрээр анхны дөрвөн такттай хөдөлгүүрийн туршилтаа хийсэн ч үүнийгээ сүүлд 1876 онд ашиглалтанд оруулсан байна. 1863 он Николаус өөрийн анхны хийн хүчний машинаа зохион бүтээн угсарчээ.
1864 онд инженер Лангены Ойгены хамт дэлхийн хамгийн анхны моторын үйлдвэр болох ''„N. A. Otto & Cie“, дараа нь 1872 онд „Хийн моторын -Фабрик Дойц ХК“, өнөөгийн Дойц'' ХК үйлдвэрүүдээ тус тус байгуулсан. 1876 онд Лангены Ойгоны хөрөнгө оруулсан тусламжийн хүчээр шахалтаар цэнэглэгдэх дөрвөн такттай хийн моторыг зохион бүтээсэн ба үүнийг нь Майбахын Вилхелм цуврал бүтээгдхүүн болгон гаргасан байна. Энэхүү хийн шаталтат мотор нь дөрвөн тактат хөдөлгүүрийн зарчмаар Этьен Ленуарын бүтээлд үндэслэн зохион бүтээжээ. Энэ моторын төрөл нь өнөөдрийг хүртэл хэрэглэж байгаа дотоод шаталтын хөдөлгүүрийн үндэс суурь болсон юм.
1867 онд Парист болсон дэлхийн үзэсгэлэн худалдаанд хийн мотороо анх удаа олон нийтэд танилцуулжээ. Гэхдээ энэхүү нисэх поршеньт мотор хэмээн нэрлэх мотор нь поршенгоор бус харин шүдэт шулуун голоор энергиэ цааш нь дамжуулдаг байв. Мөн түүнчлэн энэ моторын хэрэглээ нь тухайн үед байсан бүх мотортой харьцуулахад гурав дахин бага хэрэглээтэй байсан байна.
1876 он хүртэл Дойцын Отто-Ланген-моторын үйлдвэр болон түүний лиценц авагч аж ахуйн нэгжүүд нийтдээ 5000 гаран нисэх поршеньт мотор үйлдвэрлэсэн байна.
Зүүлт, тайлбар
Ангилал:Автомашины пионер Ангилал:Германы зохион бүтээгч Ангилал:Германчууд Ангилал:1832 онд төрсөн Ангилал:1891 онд өнгөрсөн
Яг түүн шиг (4-р улирал)
Яг түүн шиг шоуны Дөрөвдүгээр улирал. Энэ улирлын дугаарууд нь өмнөх 3 улирлын 24 оролцогчдоос шилдэг 8 нь дахин өрсөлдөж буйгаараа өмнөх улирлын дугааруудаас ялгаатай.
Ямар дүрд хувирсан тухай
Эхний дугаарт оролцогчид өөрсдийн өмнөх улирлын шилдэг гэсэн дүрээ сонгон өрсөлдсөн.
Дөрөв дүгээр дугаар Яг түүн шиг шоуны түүхэн дэх нэгэн шинэ дугаар болсон нь Оролцогчид дуэтээр буюу 2, 2оор хамтран үзүүлбрээ толилуулсан бөгөөд оноо ч мөн 8-12 хүртэл багийн дунд оноог өгсөн.
Ангилал:Монголын телевизийн нэвтрүүлэг
2006 оны бүх цэргийн наадам
МҮБХ-ноос Батлан хамгаалах яамнаас хамтран зохион байгуулдаг цэргийн цол, чимэг олгодог Бүх цэргийн наадмын үндэсний бөхийн барилдаанд нийт 112 бөх зодоглосон юм.
Долоогийн даваа
#
Сүйхэтү
Сүйхэтү нь Чингис хааны хүү Тулуйн татвар эмээс төрсөн хүү, Их Монгол Улсын язгууртан.
Сүйхэтүгийн эх болон түүний төрсөн он сарын тухай тэмдэглэл үлдээгүй бөгөөд энэ нь түүнийг Мөнх, Хубилай, Хүлэгү, Аригбуха нарын эх өөртэй ах дүүстэй нь харьцуулахад чухал хүнд тооцогддоггүй байсантай холбоотой гэж үздэг.
Монголын нууц товчоонд дурдаагүй, харин Судрын чуулганы Толуй хааны тухай хүүрнэл хэсэгт Толуй хааны 9-р хүү гэж бичээд, түүний хүү Тогтохтөмөрийн тухай бяцхан хүүрнэл бичигджээ.Төмөрийн улсад эмхтгэгдсэн Угийн бичгийн магтууд Хүлэгү ханы Баруун Азид хийсэн довтолгоонд Сүйхэтү оролцож, Самаркандад хүрэлцэн ирэх үед нас нөгчсөний тул шарилыг нь Монгол руу буцаасан тухай өгүүлсэн нь бий.
Судрын чуулганд Сүйхэтүгийн хүү Тогтохтөмөрийн тухай дэлгэрэнгүй өгүүлсэн байдаг. Тэнд өгүүлснээр Тогтохтөмөр зоригтой, нум суманд гарамгай дайчин байсан тул Хубилай хааны зарилгаар Хайдутай тулалдахаар Номуганы хамтаар явсан ч эсрэгээрээ Номуганыг олзлон Хайдуд тушааж урвасан аж.
Эшлэл
Ангилал:Боржигин Ангилал:Алтан ураг
Дирихлегийн зарчим
Дирихлегийн зарчим (Schubfachprinzip - хайрцагны зарчим, Pigeonhole principle - тагтааны үүрний зарчим) — комбинаторикт, хэрвээ n ширхэг зүйлийг (объектийг) m ширхэг хайрцганд хийхэд, n>m бол, дор хаяж нэг хайрцаг нэгээс их зүйлийг агуулна. Энэ нь гарцаагүй үнэн зарчим бөгөөд бодит амьдралд "гурван бээлийний аль нэг хоёр нь заавал баруун эсвэл зүүн гарынх байна", "арван тагтааг (n=10, объект) есөн үүрэнд (m=9, хайрцаг) багтаавал, дор хаяж нэг үүрэнд нэгээс илүү тагтаа байна" гэдгээр батлагдана. Маш энгийн юм шиг боловч Дирихлегийн зарчмаар боломжгүй мэт зүйлүүдийг тооцоолж болно. Жишээ нь, Улаанбаатарын иргэдийн хоёрынх нь үсний тоо ижил гэдгийг (доор үзэх). Математикийн чухал энэ зарчмыг 1834 онд германы математикч Дирихле тодорхойлсон.
Хөл бөмбөгийн багийн гишүүд
Хэрвээ 5 хүн (5-н объект, n=5) хөл бөмбөгийн 4 багаас (4-н хайрцаг, m=4) сонгон тоглохоор болжээ. Тэгвэл Дирихлегийн зарчмын дагуу тэдгээр 5 хүн бүгд өөр өөр багт орон тоглох боломжгүй юм. Тэдний дор хаяж 2 нь нэг багт орж тоглоно.
Ижил оймс
Танд хар ба хөх өнгөтэй оймс холилдсон байна гэж үзье. Тэгвэл хамгийн багадаа хэдэн оймс авахад тэр дотор нэг өнгийн хос оймс байх нь гарцаагүй вэ? Хэрвээ өнгийг хайрцаг (m=2) гэвэл, Дирихлегийн зарчмын дагуу таны авах оймсны тоо 3 (n=3) байна.
Гар барилт
Бусадтайгаа гар барих боломжтой n хүн байгаа гэвэл Дирихлегийн зарчмын дагуу эдгээр хүмүүсийн дотор ижил тооны хүнтэй гар барьсан хоёр хүн ямагт байх болно. Хайрцаг буюу m нь баригдсан гарын тоо ба хүн тус бүр бусдын гарыг 0-с n-1 удаа барих боломжтой тул, боломжит хайрцагны тоо n-1 юм. 0-с n-1 хүртэл n боломж байхад яагаад хайрцагны тоо n-1 гэж. Учир нь, 0 дугаар эсвэл n-1 дүгээр хайрцагны аль нэг заавал хоосон байна. Яагаад гэвэл, хэрэв хэн нэгэн бусад бүх хүнтэй гар барьсан бол, нэг ч хүнтэй гар бариагүй хүн байх боломжгүй. Иймд, n хүнийг m=n-1 хайрцаганд багтаавал аль нэг хайрцганд хоёр хүн орох нь гарцаагүй юм.
Үсний тоо
Улаанбаатарын иргэд дотор үсний тоо ижилтэй дор хаяж хоёр хүн байгаа гэдгийг бид харуулж болно. Ердийн хүний толгой ойролцоогоор 150,000 үстэй байдаг бол, 1 саяас илүү тооны үстэй хүн байхгүй гэж үзэхэд буруутах зүйл байхгүй болов уу. Тэгвэл, m=1 сая хайрцаг. Улаанбаатар 1 саяас илүү хүн амтай. Тэгвэл n > m = 1сая болно. Хүмүүсийг үснийх нь тоогоор хайрцаглавал Улаанбаатарын иргэний тоог 1,000,001 гэж үзэхэд л дор хаяж нэг хайрцаганд хоёр хүн орно. Толгой дахь үсний тоог дундаж үзүүлэлтээр нь m=150,000 гэж үзвэл, Дирихлегийн зарчмын дагуу 150,001 дэх хүнээс эхлээд үсний тооны давхцал үүсэж эхэлнэ. Гэтэл давхцал 150,001 дэх хүнд хүрэхээс өмнө үүсэж болно. Учир нь, зарим нэг хайрцаг хоосон байж болно (тийм тооны үстэй хүн байхгүй). Дирихлегийн зарчим нь давхцал байгаа гэдгийг баталдаг боловч, давхцалын тооны тухай юуг ч өгүүлдэггүй юм. Давхцал нь магадлалын тархалт сэдэвт хамаарна.
Төрсөн өдрийн бодлого
Санамсаргүйгээр сонгон авсан хүмүүсийн хоёрынх нь төрсөн өдөр ижил байна. Дирихлегийн зарчмын дагуу бол өрөөнд байгаа 367 (n) хүний дор хаяж хоёр нь нэг өдөр төрсөн байна. Учир нь жилд 366 хоног (хоёрдугаар сарын 29-г оруулбал) байдаг.
Хэрэглээ
Дирихлегийн зарчим нь компьютерийн шинжлэх ухаанд ажиглагддаг. Жишээ нь, хэш хүснэгтэд давхцал үүсэх нь тодорхой юм. Учир нь боломжит түлхүүрийн тоо нь дараалал дахь индексийн тооноос их. Хэш алгоритм нь хэдий ухаантай ч давхцалыг тойрч чадахгүй.
The principle can be used to prove that any lossless compression algorithm, provided it makes some inputs smaller (as the name compression suggests), will also make some other inputs larger. Otherwise, the set of all input sequences up to a given length L could be mapped to the (much) smaller set of all sequences of length less than L, and do so without collisions (because the compression is lossless), which possibility the pigeonhole principle excludes.
A notable problem in mathematical analysis is, for a fixed irrational number a, to show that the set {[na]: n is an integer} of fractional parts is dense in [0, 1]. One finds that it is not easy to explicitly find integers n, m such that na − ma, where e > 0 is a small positive number and a is some arbitrary irrational number. But if one takes M such that 1/M < e, by the pigeonhole principle there must be n1, n2 ∈ {1, 2, ..., M + 1} such that n1a and n2a are in the same integer subdivision of size 1/M (there are only M such subdivisions between consecutive integers). In particular, we can find n1, n2 such that n1a is in (p + k/M, p + (k + 1)/M), and n2a is in (q + k/M, q + (k + 1)/M), for some p, q integers and k in {0, 1, ..., M − 1}. We can then easily verify that (n2 − n1)a is in (q − p − 1/M, q − p + 1/M). This implies that [na] < 1/M < e, where n = n2 − n1 or n = n1 − n2. This shows that 0 is a limit point of {[na]}. We can then use this fact to prove the case for p in ( 0, 1 ] : find n such that [na] < 1/M < e; then if p ∈ (0, 1/M], we are done. Otherwise p in (j/M, (j + 1)/M], and by setting k = sup{r ∈ N : r[na] < j/M}, one obtains [(k + 1)na] − p.
Тодорхойлолт
Зарчмын ерөнхий тодорхойлолт нь: m контейнеруудад тараан байрлуулсан n объектийн хувьд дор хаяж нэг контейнер, дор хаяж объектийг агуулна. Үүнд, нь дээвэр функц ба х-с их эсвэл тэнцүү хамгийн бага бүхэл тоо. Үүнтэй адилаар, дор хаяж нэг контейнер -с ихгүй объектийг агуулна. Үүнд, нь шал функц ба х-с бага эсвэл тэнцүү хамгийн их бүхэл тоо. Дирихлегийн зарчмыг магадлалаар нь тодорхойлбол n тагтаа санамсаргүйгээр m үүрэнд 1/m магадлалтайгаар орвол, дор хаяж нэг үүр нэгээс илүү тагтааг
Үүнд: (m)n нь буурах факториал m(m − 1)(m − 2)...(m − n + 1). n=0 ба n=1 (m>0) үед магадлал 0-тэй тэнцүү. Мэдээж хэрэг нэг тагтаанд асуудал гарахгүй. n>m үед Дирихлегийн ердийн зарчимд нийцнэ. n≤m үед ч давхцал (нэг үүрэнд нэгээс илүү тагтаа байх) үүсэх магадлалтай. Учир нь тагтаа санамсаргүйгээр үүрэнд орж байгаа. Жишээ нь, 2 тагтаа 4 үүрний хувьд дор хаяж нэг үүр, нэгээс илүү тагтаа агуулах магадлал нь 25%; 5 тагтаа 10 үүрний хувьд энэ магадлал нь 69,76%; 10 тагтаа 20 үүрний хувьд энэ нь 93,45% тус тус байна. Үүрний тоо тогтмол байхад тагтааны тоог ихэсгэх тусам нэг үүрэнд хоёр тагтаа байх магадлал ихэснэ. Төрсөн өдрийн парадоксд энэ асуудал дэлгэрэнгүй тайлбарлагдана.
Ангилал:Математик
Үйлдвэрлэх техник
thumb|300px|right| Тавилгын эд хэсэг үйлдвэрлэж байгаа байдал: Дунд зэргийн портал өрөмний машинаар модон хавтанг өрөмдөж байна. Үйлдвэрлэх техник нь механик инженерийн салбар хэсэг бөгөөд энэ нь түүхий эдийг аль болох эдийн засгийн хэмнэлттэйгээр тодохойлогдсон геометрийн дагуу (тодорхой хүлцэлийн хэмжээнээс хэтрэхгүй байх) хэлбэрт оруулах буюу хагас боловсруулаад эцсийн бүтээгдхүүн болгон угсралт хийхэд үндсэн гүйцэтгэх үүргээ биелүүлэх чадвартай бүтээгдхүүн үйлдвэрлэх процесс юм. Бүтээгдхүүн гэдэг нь хагас-, болон эцсийн бүтээгдхүүн болгон  боловсруулсан бүх бүтээгдхүүн орно.
Түүх
Жоханн Бекманн ерөнхий технологийн шинжлэх ухааныг анх бий болгосон. Тэрээр технологи гэдэг нэршилийг 1769 онд анх бий болгон хэрэглэсэн. Фредерик Винслов Тайлор 1900-д оны үед үйлдвэрийн шинжлэх ухаан гэдэг ойлголтыг бий болгон Тайлорисмусыг үндэслэсэн. Дараа нь Хенри Форд үйлдвэрлэлийн шугаман дамжлагыг үйлдвэрт нэвтрүүлсэнээр олноор төрөлжүүлэн үйлдвэрлэх процессийн эхлэлийг тависан байна. Үйлдвэрлэх техник нь үйлдвэрлэлтийн хөгжлийн нэг хэсэг юм.
Үндсэн ухагдхуун
Үйлдвэрлэх техникийн үндсэн судлах хэсэгт (германы DIN 8580 стандартын дагуу):
Эдинбургийн гүн, хунтайж Филип
Эдинбургийн гүн, хунтайж Филип (Prince Philip, Duke of Edinburgh, 1921 оны 6-р сарын 10-нд Грек улсад төрж, 2021 оны 4-р сарын 9-нд Их Британид нас барсан) нь Их Британийн хааны гэр бүлийн гишүүн, хатан хаан II Элизабетын нөхөр байв.
Тэрбээр Грек ба Данийн хааны гэр бүлээс гаралтай бөгөөд төрөхдөө Грек ба Данийн хунтайж Филип гэдэг нэртэй байв. Филип Грект төрсөн ч ой 6 сартайдаа гэр бүлийн хамт Их Британи руу дүрвэжээ. Франц, Герман, Их Британид боловсрол эзэмшсэн хунтайж 1939 онд 18 насандаа Эзэн Хааны Флотод элсэн орсон. 1934 онд Филип анх гүнж Элизабеттэй танилцсан бөгөөд 1939 оны 7 сараас тэр үед 13 настай байсан гүнжтэй захидлаар харилцах болжээ. Дэлхийн хоёрдугаар дайны үед хунтайж Филип Газар дундын тэнгис, Номхон далайд алба хаав.
Дайны дараа VI Жорж хаан түүнийг Элизабеттэй гэрлэх зөвшөөрөл олгов. 1947 оны 7 сард тэдний сүй тавьсныг албан ёсоор зарлахаас өмнө Филип Грек ба Данийн язгууртны хэргэмээсээ татгалзаж, Маунтбаттен хэмээх нагац өвгийнхөө овгоор Их Британийн иргэншилтэй болжээ. 1947 оны 11 сарын 20-нд Филип Элибабет хот гэрлэлээ. Хуримын ёслолын өмнө Филип Эдинбургийн гүн зэрэг хэд хэдэн хэргэм хүртсэн байна. 1952 онд Элизабет хатан хаан болоход Филип цэргийн албаа командлагч цолтойгоор өндөрлүүлж, улмаар 1957 онд Их Британийн хунтайжид өргөмжлөгджээ.
Цахим холбоос
Ангилал:Төрийн эсвэл засгийн газрын тэргүүний гэр бүлийн хүн Ангилал:II Элизабет Ангилал:Их Британийн ханы гэр бүлийн хүн Ангилал:20-р зууны Британийн түүх Ангилал:Эдинбургийн херцог Ангилал:Мерионетширийн гүн Ангилал:Гринвичийн барон Ангилал:Их Британийн фельдмаршал Ангилал:Их Британийн тэнгисийн флотын адмирал Ангилал:Их Британийн агаарын зэвсэгт хүчний маршал Ангилал:Их Британийн Нууц Зөвлөлийн гишүүн Ангилал:20-р зууны чөлөөт өрлөгчин Ангилал:21-р зууны чөлөөт өрлөгчин Ангилал:Английн чөлөөт өрлөгчин Ангилал:Английн хөлбөмбөгийн холбооны ерөнхийлөгч Ангилал:Их Британийн полочин Ангилал:Морин спортын тэргүүн Ангилал:Аврагч одон шагналтан (их загалмай) Ангилал:Ависын Рыцарь одон шагналтан Ангилал:Австрийн Бүгд Найрамдах Улсын төлөөх гавьяаны Их-Од хүндэт тэмдгийн шагналтан Ангилал:Австралийн одон шагналтан (рыцарь) Ангилал:Ацтекийн Бүргэд одон шагналтан (колланэ) Ангилал:Бүгд Найрамдах Польшийн Гавьяаны одон шагналтан (их загалмай) Ангилал:Викториа Хатан Хааны Гинж одон шагналтан Ангилал:Викториа Хатан Хааны одон шагналтан (их загалмайн хүлэг баатар) Ангилал:Грекийн Дайны Загалмай шагналтан Ангилал:Гэгээн Карлын одон шагналтан (их загалмай) Ангилал:Гэгээн Олафын одон шагналтан (их загалмай одонгийн гинжний хамт) Ангилал:Заан одон шагналтан Ангилал:Инфант Дом Энрике гинжит одон шагналтан Ангилал:Гавьяаны одон шагналтан (Их Британи) Ангилал:Их Британийн эзэнт гүрэн одонгийн их загалмайн хүлэг баатар шагналтан Ангилал:Италийн Бүгд Найрамдах Улсын Гавьяаны одон шагналтан (их загалмай) Ангилал:Канадын одон шагналтан (компаньон) Ангилал:Леопольдын одон шагналтан (их загалмай) Ангилал:Мөрөвч одонгийн хүлэг баатар Ангилал:Нассаугийн Ордны Алтан Арслан одонгийн хүлэг баатар шагналтан Ангилал:Нидерландын Арслан одон шагналтан (их загалмай) Ангилал:Өмнөдийн Загалмай Үндэсний одон шагналтан (их загалмай) Ангилал:Перугийн Нарны одон шагналтан Ангилал:Португалын Христийн одон шагналтан (их загалмай) Ангилал:Серафимов одон шагналтан Ангилал:Финландын Цагаан Сарнай одон шагналтан Ангилал:Фөникс одон шагналтан (их загалмай) Ангилал:Холбооны Германы Гавьяаны Загалмай одон шагналтан (их загалмайн тусгай зэрэглэл) Ангилал:Хонгорзул одон шагналтан (рыцарь) Ангилал:Хризантем одон шагналтан (их загалмай) Ангилал:Хүндэт легионы гишүүн (их загалмай) Ангилал:Цагаан Бүргэд одон шагналтан Ангилал:Цамхаг ба Илд одон шагналтан (их загалмай) Ангилал:Чөлөөлөгч Сан Мартины одон шагналтан Ангилал:Шонхрын одон шагналтан (их загалмай) Ангилал:Югославын Иx-Од одон шагналтан Ангилал:Ханы Нийгэмлэгийн гишүүн Ангилал:Канадын Нууц Зөвлөлийн гишүүн Ангилал:Язгууртны танхимын гишүүн Ангилал:Англичууд Ангилал:Их Британичууд Ангилал:1921 онд төрсөн Ангилал:2021 онд өнгөрсөн
Азийн жүдогийн аварга шалгаруулах тэмцээн
Азийн жүдогийн аварга шалгаруулах тэмцээн (Жүдогийн ААШТ) — Ази тивийн аварга шалгаруулах жүдогийн олон улсын тэмцээн.
Тэмцээн
Азийн жүдогийн аварга шалгаруулах тэмцээн 1966 оноос эхэлсэн бөгөөд өдгөө жил бүр явагддаг.
Багийн тэмцээн
Азийн багийн жүдогийн аварга шалгаруулах тэмцээн 2011 оноос эхэлсэн.
Лавлах холбоос
жүдо
Опел Виваро
Опел Виваро нь Опел маркийн жижиг транспортер болон микро автобус ба түүнийг 2001 оноос эхлэн Опел Аренагийн залгамж загвар болгон үйлдвэрлэж байна.
Виваро A (2001–2014)
2001 оны нэгдүгээр сард Виварогийн үйлдвэрлэлийг эхэлсэн нь хуучны загвар болох Аренагийн төгсгөл байв. Үйлдвэрээс дотоод зохион байгуулалтаас хамааралтайгаар Виварогийн нийлүүлэлтийн хугацаа нь оройтон эхнийхээ тэргийг 2001 оны есдүгээр сард нийлүүлжээ.
Мованогийн адилаар Виваро нь Опел болон Рено-Ниссаны хамтын бүтээгдэхүүн юм. Виварогийн адил загварууд буюу Рено-Ниссаны загваруудыг Рено Трафик, Ниссан Примастар гэж нэрлэдэг. Рено Трафик II-г 2001 оны зун шинээр танилцуулсны дараа Рено Трафик II, болон Виваро нь 2002 онс шилдэг вэн загвараар шалгарсан байна.
2006 оны долоодугаар сард Виварод бага зэргийн загварын сайжруулалт хийсэн ба үүний хүрээнд хөдөлгүүрүүдийг бас бүгдийг солижээ.
2014 оны долоодугаар сард Виваро А-н үйлдвэрлэлтийг зогсоов.
Хөдөлгүүр болон их биеийн хийц
Виварог дараах хөдөлгүүрүүдтэйгээр санал болгожээ:
Виваро B (2014 оноос хойш)
2014 оны наймдугаар сард Виварогийн үйлдвэрлэлийг эхэлсэн нь бас л Опел болон Рено-Ниссаны хамтын бүтээгдэхүүн юм.
Эшлэл
Ангилал:Ачааны автомашины загвар Ангилал:Жижиг автобус Ангилал:Жижиг транспортер Виваро Ангилал:Хайрцган тэрэг Ангилал:Тэвштэй ачааны тэрэг
Радамель Фалькао
Радамель Фалькао Гарсия Сарате (Radamel Falcao García Zárate; 1986 оны хоёрдугаар сарын 10-нд Санта-Марта хотод төрсөн) — Колумбын хөлбөмбөгчин бөгөөд Английн «Манчестер Юнайтед» болон Колумбын шигшээд довтлогчоор тоглодог. Замналынхаа туршид Европа лигт жил дараалан гялалзсан, аливаа тоглолтуудад хожил авчирдаг зэргээрээ илтэд ялгарсан гарамгай тоглогч юм.
Мэргэжлийн тоглогч Радамель Гарсиа хүүгийнхээ нэрийг бразил тоглогч Фалькаог бэлгэдэн өгчээ.
Замнал
Фалькаог Аргентины «Ривер Плейт» багт 5,5 сая евро төлөн 2009 оны долоодугаар сарын 15-нд Португалийн «Порто» эгнээндээ элсүүлэн 5 жилээр гэрээлж байв. «Порто» түүний 17 гоолын ачаар 2010/11 оны Европа лигт аваргалсан.
2011 оны наймдугаар сарын 18-нд Испанийн «Атлетико Мадрид» гялалзсан довтлогчийг 40 сая еврогоор элсүүлэв. «Атлетико» 2011/12 оны Европа лигт 12 дараалсан ялалтаар аваргалахад мөн л түүний 12 гоол тусалжээ. 2012 оны арванхоёрдугаар сарын 9-нд «Депортиво Ла-Корунья» багийн (6:0) хаалгыг таван бөмбөгөөр мялаасан юм.
Радамель 2013 оны тавдугаар сарын 31-нд «Монакод» таван жилийн гэрээгээр ирсэн. 45 - 55 сая еврогийн хооронд наймаалцсан хэмээжээ.
2014 оны есдүгээр сарын 1 буюу зуны наймааны цонх хаагдахтай зэрэгцэн «Манчестер Юнайтед» түүнийг 1 жилийн зээлийн гэрээгээ дуусгаад 43.5 сая фунтээр авна гэсэн тохироогоор элсүүлэв. Фалькаогийн жилийн цалин 6 сая фунт.
Шигшээ
Фалькао анх 2007 оны хоёрдугаар сарын 7-нд Колумбын шигшээн Уругвайтай хийсэн нөхөрсөг тоглолтонд гараалсан бол зургаадугаар сарын 3-нд Черногорийн хаалганд гоолдсон.
Фалькао сонгонд нь 7 гоолдсон ч 2014 оны ДАШТ-д эрүүл мэндийн шалтгаанаар оролцсонгүй.
Амжилт
Ривер Плейт
Порто
Атлетико Мадрид
Колумбын залуучуудын шигшээ
Гадны холбоос
Ангилал:Колумбийн хөлбөмбөгчин Ангилал:Колумбийн шигшээ багийн хөлбөмбөгчин Ангилал:Хөлбөмбөгийн довтлогч Ангилал:Ривер Плейт багийн тоглогч Ангилал:Порто багийн тоглогч Ангилал:Атлетико Мадрид багийн тоглогч Ангилал:Монако багийн тоглогч Ангилал:Манчестер Юнайтед багийн тоглогч Ангилал:Колумбичууд
Шувууд нутаг буцаагүй (цомог)
Чингис хаан хамтлагийн Шувууд нутаг буцаагүй цомог нь 12 дуутайгаар 2012 онд хэвлэгджээ. Цомгийн хавтасны зурагт Д.Жаргалсайханы аав МУУГЗ, уран барималч Ч.Дашзэвэгийн зурсан усан будган зургийг ашигласан байна. Шувууд нутаг буцаагүй, Баяртай хуучин он минь, баяртай хэмээх дуунууд нь оюун санааны эргэлт хийж тогтсон үзлийг үгүйсгэж чадсан гүн ухааны бүтээл болсон хэмээн олон яруу найрагчид дурдсан байдаг.
Дууны жагсаалт
Ангилал:Чингис хаан хамтлаг Ангилал:Рок цомог Ангилал:2012 оны цомог
2012 оны Дундговь аймгийн наадам
Дундговийн аймгийн баяр наадам, Говийн бүсийн хурдан морины уралдааныг 2012 оны 30, наймдугаар сарын 1-ны өдрүүдэд Их мандалын хурд-2012 нэртэйгээр Мандалговь хотноо зохион байгуулсан юм.
Түрүүлсэн аймгийн начин Ганзоригийн Баяржавхлан аймгийн хурц арслан
Их шөвөгт Улсын заан Мөнхсайханы Өсөхбаяр
Улсын начин Баатарын Амарзаяа
Улсын начин Чотонгийн Баянмөнх
Аймгийн арслан Алтангэрэлийн Алтанхуяг
Сумын заан Батцэнгэлийн Чимэдвандан аймгийн харцага
Бага шөвөгт
Эрдэнэдалай сумын харьяат сумын заан Санжаасүрэнгийн Миарагчаа
Эрдэнэдалай сумын харьяат сумын заан Эрдэнэбатын Даш
Өлзийт сумын харьяат сумын заан Дагдангийн Цэнгэлбат
Архангай Өлзийт сумын заан Цэрэндолгорын Отгонбат
Архангай Чулуут сумын заан Батжаргалын Чинбат
CNC-Машин
thumb|300px|right|CNC-Машин, удирдах хэсгийн хамт CNC-Машин (анг. computrized numerical control) гэдэг нь орчин үеийн удирдлагын техникийн тусламжтайгаар нарийн төвөгтэй хэлбэртэй бэлдэцийг маш өндөр нарийвчлалтайгаар автоматаар үйлдвэрлэх чадвартай суурь машиныг хэлнэ. Гар тохируулга бүхий механик удирдлагатай суурь машинаас хурд болон нарийвчлалаар хамаагүй илүү.
CAM-систем нь, CAD-програмаас мэдээлэл (CAD-програмаар зурсан техникийн зургийн мэдээлэл) хүлээн авч түүнээ тодорxой хүчин зүйлүүд болох багаж хэрэгслийн геометр, эргэлтийн тоо, давших хөдөлгөөний хурдыг харгалзан, постпроцессорын (хөрвүүлэгч процессор) тусламжтайгаар CNC-програм болгон хөрвүүлэн хэрэглэх боломжтой юм. Гараар удирдлагын самбарт мэдээлэл оруулахаас гадна бас өөр нэг энэ төрлийн арга болох Teach-In хэмээх арга байдаг ба үүнийг үйлдвэрийн програмчлал гэж нэрлэдэг. Энэ төрлийн CNC-машин нь суурь машин дээрээ өгөгдлийн самбарт дүрсийн геометр зураг оруулах шаардлагатай бөгөөд түүний дагуу CNC-програм болгон хөрвүүлнэ.
CNC-машиныг дотор нь цэгэн удирдлагатай, чиглэлийн удирдлагатай болон замын удирдлагатай гэж ангилдаг.
Орчин үеийн CNC-машинууд ажиллагааны зургаан тэнхлэгтэй бөгөөд дөрвөөс зургаа хүртэлх тэнхлэг нь (A, B, C) үндсэн тэнхлэгийг ( X, Y, Z) тойрон эргэх эргэлтийг тэмдэглэн туслах тэнхлэг гэж нэрлэдэг.
CNC-машиныг хэрэглэхэд олон ажилчны шаардлага байхгүй, учир нь тухайн бүтээгдэхүүн тодорхой шалгуураар шалгагдан машины бүх тохиргоо хийгдэхээс гадна зарим нэг бүрэн автомат машин нь үйлдвэрлэлийн процесс болон бүтээгдэхүүний чанар шалгалтыг давхар шалгадаг. Мөн өөрийн багаж хэрэгслийн элэгдэл болон гэмтлийг бүрэн автоматаар хянах системтэй байдаг. Хуучны суурь машиныг стандартчлагдсан эд ангиар солин орчин үеийн CNC-машин болгон өргөтгөx боломжтой.
CNC-машинуудад тэнхлэгийнxээ явсан замыг хэмжих хоёр арга бий: Замыг шууд хэмжих систем нь шилэн масштабаар хөдөлж байгаа тэнхлэгийн байрлалыг шууд хэмжинэ. Шууд бус аргаар хэмжих систем нь моторын эргэлтийн өнцөг эсвэл шпинделийг хэмжин тэнхлэгийн шугаман байрлалд шилжүүлэн тооцно. Энэ хоёр аргыг хоёуланг нь харьцангуй болон алхамаар тооцох хэмжилтийн байдлаар ашиглаж болдог.
Хөдөлгөөний удирдлага (CNC) болон машин хоорондын холбогчийн үүргийг хадгалан програмчлаx удирдлага (ХПУ) гүйцэтгэнэ. ХПУ-ын систем дээр машин үйлдвэрлэгчээс бичсэн програм тухайн машины үйлдвэрлэлийн төрөл, хамгаалах хаалга, хөргөх шингэн, тосолгоо болон бусад агрегат ажиллаж байгаа эсэхийг шалгадаг. Энэхүү холболтын програм нь тухайн машины найдвартай ажиллагаа, өөрийгөө хянах чадвар, ашиглалтын явцад алдаа бага гараx зэргийг тодорхойлох бөгөөд машиныг нийлүүлснээс хойш өөрчлөгддөггүй. Машины эцсийн хэрэглэгч энэ програмыг харах шаардлага ихэнх тохиолдолд байдаггүй.
Цахим холбоос
Ангилал:Тоон удирдлага Ангилал:Суурь машин
Олимпын наадмын зардал
Энд олимпын наадмуудын зардлыг үйл ажиллагааны ба нийт зардлын дүнгээр нь олон эх сурвалжаас бататгаж харуулав.
Эшлэл
Ангилал:Олимп
Люпус нефрит
Энэ өвчин нь бие махбодын өөрийн эд эртэнрүү халддаг эмгэг. Ихэвчлэн 2-4 насны хүүхдэд тохиолдоно.
Люпус нефритийн шээс хөөсөнцөр, хаван үүсэх зэрэг шинж тэмдгүүд нь ихэвчлэн хөл, шагайндаа гар, нүүрэнд бага байдаг үед тохиолддог. Мөн цусны даралт ихсэх магадлалтай.
Уг өвчин гистологийн 5 хэлбэртэй:
Эмнэлзүй
1.онцын эмнэлзүйн илрэлгүй 2,3. протейнури, хематури 4.нефрит, нефроз хавсарна 5.нефритийн хам шинж
Эмчилгээ
1,2 Эмчилгээ хэрэггүй 3,4,5 Дархлаа дарангуйлах эм (Кортикостероид, Циклофосфамид)
Ангилал:Бөөрний өвчин
Måneskin
Måneskin — нь Италийн Ром хотын рок хамтлаг. Давиано Дэвид нь хамтлагийн ахлагч, Виктория Де Анжелис нь бассист, Томас Рагги нь гитарчин, Этан Торчио нь бөмбөрчин юм. Тус хамтлаг 2017 оны Италийн X Factor шоуны арваннэгдүгээр улирлын хоёрдугаар байрт орж алдар нэрээ өсгөсөн. Måneskin нь 2021 оны Санремо Хөгжмийн Наадамд түрүүлж, "Zitti e buoni" дуутай 2021 оны Евровижн дууны тэмцээнд Итали улсыг төлөөлж оролцохоор болсон.
Төмрийн дутагдал (ургамал)
Төмрийн (Fe) дутагдал буюу "шохойны гаралтай хлороз". Төмрийн дутагдал нь магнийн дутагдалтай андуурагдах тал бий. Төмрийн дутагдал нь ховор тохиолддог ч, хөрсний рН 5 - 6.5 хооронд төмөр шингэхгүй болдог. Төмрийн дутагдалд хүргэдэг элбэг тохиолддог асуудал нь хөрсний шүлтлэг (рН нь 6,5-с дээш) юм. Хэт чийглэг, эсвэл хэтрүүлж бордсон хөрсөнд мөн төмрийн дутагдал ажиглагдана. Кальци, цайр, магни, фосфор, зэс зэрэг элемент ихээр агуулагдаж байвал төмрийг шингэхэд саад учруулна.
Төмөр нь хлорофиллийн үйлдвэрлэлд шаардлагатай ба түүний дутагдал нь хлорозыг дагуулдаг. Жишээ нь төмөр нь глютамил-tРНХ редуктаза ферментийн идэвхтэй хэсэгт ашиглагдах ба энэ энзим нь 5-Аминолевулиний хүчлийн үүсэлд хэрэглэгдэх бөгөөд уг хүчил нь гем ба хлорофиллийн өмнөгч болдог.
Шинж тэмдэг
Төмрийн дутагдлын шинж тэмдэг нь навчны судас хоородын шарлалт эсвэл хүрэнтэлт (судас нь ногоон хэвээр үлдэж болно) ба залуу навчуудын өнгө алдалтаар илэрнэ. Үр жимсний чанар ядмаг ба тоо хэмжээ цөөн. Ямар ч ургамал өртөх боломжтой бөгөөд бөөрөлзгөнө ба лийр илүү мэдрэмтгий. Хүчилд дуртай ургамлууд болох azalea ба camellia нар мөн адил.
Засах арга
Ургамалд тохирсон орчныг бий болгох зохих хөрсийг сонгож (жишээ нь хүчилд дуртай ургамалд шохойлог хөрсийг сонгох) төмрийн дутаглдлаас зайлсхийж болно. Сайтар ялзарч задарсан бууц эсвэл ялзмагийг хөрсөнд нэмэх замаар мөн төмрийн дутагдлаас зугтаж болох юм. Төмрийн дутаглын хлорозын сэжиг төрвөл, хөрсний рН-ийг шалгах шаардлагатай. Дээжийг хөрсний өнгөн хэсэг ба зохих гүнээс авна (хөрснөөс дээж авах аргыг судлана). Хэрвээ рН долоогоос дээш бол хөрсийг боловсруулж, рН-ын хэмжээг 6,5 - 7 хооронд болгоно. Боловсруулалт нь дараах зүйлээс тогтоно: I) ялзмаг, бууц, занар эсвэл ижил төстэй органик материйг нэмэх; II) аммонийн сульфатыг азотын бордоо болгон ашиглах (аммони нь нитрат болох урвал нь хөрсний үндэсний орчныг хүчилжүүлнэ); III) элемент хүхрийг нэмэх (хэдэн сарын турш исэлдэж сульфат/сульфитыг ялгаруулах ба рН-ыг бууруулна). Жич: хүчлийг (хүхрийн, давсны, нимбэгний г.м.) шууд нэмэх нь аюултай. Учир нь ингэснээр, хөрсөнд агуулагдаж буй металлын ионуудыг хөдөлгөөнд оруулах боложтой ба тэдгээр нь ургамалд хортойгоор нөлөөлж болзошгүй юм. Төмрийн сульфатыг эсвэл төмрийн хелатыг ашиглан ургамалд төмрийг тэр дариу хүртээмжтэй болгож болно. Хоёр өргөн тархсан төмрийн хелат байдаг, Fe-EDTA ба Fe-EDDHA. Төмрийн сульфат (төмрийн(II) сульфат) ба төмрийн EDTA нарыг зөвхөн 7,1 хүртэл рН-тай хөрсөнд ашиглаж болдог. Гэхдээ тэдгээрийг навчаар тэжээх байдлаар ашиглаж болно. Төмрийн EDDHA нь 9 хүртэл рН-тай (маш шүлтлэг) хөрсөнд ашиглагддаг ба фотозадралаас сэргийлэх зорилгоор түүнийг оройн цагаар түгээх шаардлага гардаг. EDTA нь хөрсөн дахь хар тугалгыг (хүнд металл) хөдөлгөөнд аруулах магадлалтай бол EDDHA үгүй.
Навчаар тэжээх
Навчаар тэжээх нь шингэн бордоог шууд ургамлын навчаар дамжуулан хангах тэжээлийн арга. Ургамал нь өөрийн навчаар дамжуулан шаардлагатай элементүүдийг шингээх чадвартай байдаг. Шингээлт нь стомата болон эпидермисээр явагддаг. Тэжээлийн тээвэрлэлт нь стоматагаар илүү хурдан явагддаг ч, нийт хэмжээгээр нь авч үзвэл эпидермисээр шингэсэн хэмжээ илүү байх нь элбэг. Ургамал нь мөн өөрийн холтосоор дамжуулан тэжээлийг шингээдэг.
Өмнө нь навчаар тэжээх нь улаан лоолийг гэмтээдэг гэж үздэг байсан бол, одоо цагт энэ нь ердийн практик болоод байна.
Идэвх
H.B. Tukey (Мичиганы Их Сургууль), S. H. Wittwer нар навчаар тэжээхийн идэвхийг судлахаар цацраг идэвхт фосфор ба калийг ургамлын ногоон хэсэг өгсөн байна. Гейгерийн тоолуурыг ашиглан тэжээлийн тээвэрлэлт ба ашиглалтыг хэмжихэд, ургамлын бүх хэсгүүдрүү тэжээлийн тээвэрлэлт ойролцоогоор 30.5 см/ц хурдтайгаар явагдсан байна. Ургамлын шүүсийг рефрактометрээр хэмжиж болох ба хэрвээ гэрлийн хугарал огцом өсвөл энэ нь аль нэг тэжээлийн бодис шингээгдсэн байна гэдгийг гэрчилнэ. Идэвхжүүлэгч нь тэжээлүүдийг навчинд наалдаж цаашид шингээгдэхэд туслах боломжтой.
Навчаар тэжээх нь тэжээлийг хөрснөөс угаагдах хүндрэлээс зайлсхийхээс гадна, ургамалд богино хугацаанд үйлчилгээ үзүүлэх боломжийг олгодог. Фосфор, цайр, төмөр зэргийг навчаар өгөх нь хөрсөөр өгснөөс үлэмж ялгаатай байдаг. Учир нь хөрсөнд фосфор үл хүртээмжтэй хэлбэрт орж баригддаг бол, цайр ба төмөр нь илүү хүтээмжгүй байдаг.